
Sarajevska slikarka Ljupka Dizdar će se prvi put predstaviti beogradskoj publici sa serijom slika nastalih u poslednji pet godina. Centralni motivi na njenim pejsažima su kuće. Iako na platnima nema figuracije,dok posmatramo njene radove osećamo snažno prisustvo ljudi koji žive u tim čarobnim naseljima. Bilo da su okupane sunčevom svetlošću ili mesečinom ,da li ih opasuju mora ili sneg, te ljupke kućice odišu toplinom i mi smo sigurni da u njima žive i obitavaju srećni ljudi. Detalji kao što su mostovi, brdašca, poneko drvo i cvet čine njena platna još životnijim, veselijim i razigranijim.
 
"Tamo gdje sretni ljudi žive…. Svi nosimo sreću u sebi. Svi tražimo sreću. Svi težimo biti sretni. Za sreću ne treba mnogo. Sreća je u malim stvarima. Svi sa malo možemo biti sretni. Tamo gdje sretni ljudi žive je moja dimenzija mira, sreće, blagostanja, melankolije, ljubavi i nade za bolje sutra.  Dobro došli u tu dimenziju i nemojte bježati iz nje, prepustite se" Ljupka Dizdar
 
 
Rođena 20.11.1980.godine u Sarajevu. Završila Arhitektonski fakultet u Sarajevu. 2021.godine u slikarskoj školi akademskog vajara Admira Halilovića vratila se svojoj velikoj ljubavi slikarstvu, od kada intenzivno radi i stvara. Posjeduje vlastiti dizajnerski brend pod nazivom Lovely Di.
 
Učestvovala na kolektivnoj izložbi u sklopu slikarske kolonije u Herceg Novom u maju 2025.godine. Učestvovala na kolektivnoj izložbi Paleta u Novom Sadu u novembru 2025.godine.

